Ir-Regolament tal-Kummissijoni (KE) Nru 2052/97
ta’ l-20 ta’ Ottubru 1997
li jemenda r-Regolament (KE) Nru 1501/95 li jistabbilixxi ċertu regoli dettaljati għal applikazzjoni tar-Regolament tal-Kunsill (KEE) Nru 1766/92 dwar rifużjoni fuq l-esportazzjoni ta’ ċereali u l-miżuri li għandhom jittieħdu fil-każ ta’ ċaqliq fis-suq taċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 fuq l-organizzazjoni komuni tas-suq taċ-ċereali [1], kif emendat l-aħħar permezz tar-Regolament tal-Kummissjoni (KE) Nru 923/96 [2], u partikolarment l-Artikolu 16 tiegħu,
Billi ir-Regolament tal-Kummissjoni (KE) Nru 1501/95 [3], kif emendat l-aħħar permezz tar-Regolament (KE) Nru 1259/97 [4], jipprovdi l-miżuri li jistgħu jiġu adottati skond l-Artikolu 16 tar-Regolament (KEE) Nru 1766/92; billi, sabiex jiġu ċċarati numru ta’ domandi rigward ir-responsabiltajiet u l-proċedura, it-test tal-Artikolu 17 tar-Regolament (KE) Nru 1501/95 għandu jerġa jiġi miktub mill-ġdid;
Billi l-Kumitat ta’ Ġestjoni għaċ-Ċereali ma tax opinjoni matul il-perjodu taż-żmien stipulat mill-President tal-Kumitat,
ADOTTAT DAN IL-REGOLAMENT:
Artikolu 1
L-Artikolu 17 tar-Regolament (KE) Nru 1501/95 huwa mibdul b’dan li ġej:
"L-Artikolu 17
Il-miżuri msemmija fl-Artikolu 15 għandhom jiġu adottati skond il-proċedura stabbilita fl-Artikolu 23 tar-Regolament (KEE) Nru 1766/92. Madankollu, f’każ ta’ emerġenza, il-Kummissjoni tista’ tadotta l-miżuri."
Artikolu 2
Dan ir-Regolament jidħol fis-seħħ fit-tielet ġurnata wara li jiġi ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Ottubru 1997.